פי. ג'יי. בראון

קולייר בראון ג'וניור (באנגלית: Collier Brown, Jr.; נולד ב-14 באוקטובר 1969 בדטרויט, מישיגן), הידוע יותר בשם פי.ג'יי. בראון (באנגלית: P. J. Brown.) הוא כדורסלן עבר אמריקאי, ששיחק בעמדות הפאוור פורוורד/סנטר.

במהלך הקריירה שלו השיג בראון 3 פעמים את תואר חמישיית ההגנה השנייה של העונה, ובנוסף את תוארי פרס הספורטיביות וגביע האזרחות של ג. וולטר קנדי. ב-2008 הוא זכה באליפות ה-NBA ביחד עם בוסטון סלטיקס.

קריירה
בראון החל את קריירת המשחק שלו באוניברסיטת לואיזיאנה טק. בלואיזיאנה טק הוא שיחק 4 עונות, בהן השיג ממוצעים של 10.1 נקודות עם 8.3 ריבאונדים למשחק. הוא עזב את מכללתו כשהוא נמצא במקום השני בדירוג החסימות בכל הזמנים, עם 241 ובמקום החמישי בדירוג הריבאונדים בכל הזמנים, עם 1017 בקריירה שלו.

לאחר שסיים את 4 העונות במכללה התמודד בראון על בחירתו בדראפט 1992 של ה-NBA. הוא נבחר במקום ה-29 בדראפט על ידי ניו ג'רזי נטס, אבל לא שיחק בה בעונת 1992/1993. בעונה זו הוא נשלח לשחק בפאניוניוס מהליגה היוונית. ביוון הוא בלט והשיג ממוצעים של 17.0 נקודות עם 13.3 ריבאונדים ו-3.2 חסימות למשחק.

אחרי שבלט באירופה הוחתם בראון בנטס. בעונת הבכורה שלו בליגת ה-NBA הוא השתתף ב-79 משחקים, ואף פתח ב-54 מהם בחמישייה. הוא השיג ממוצעים של 5.7 נקודות עם 6.2 ריבאונדים. במהלך העונה הזו הוא הוזמן לשחק באתגר הרוקיז סופמורס שבסוף שבוע האולסטאר.

בראון שיחק בנטס מ-1993 עד 1996, ובשלוש העונות האלו הוא קלע 8.4 נקודות עם 6.4 ריבאונדים והוסיף 1.37 חסימות בממוצע למשחק. הוא השתתף רק בארבעה משחקי פלייאוף בפלייאוף 1994 בהם קלע 3.0 נקודות עם 2.0 ריבאונדים בממוצע למשחק.

לקראת עונת 1996/1997 חתם בראון במיאמי היט. בעונה זו הוא זכה בשני תארים, תואר חמישיית ההגנה השנייה של העונה וגביע האזרחות של ג. וולטר קנדי. הוא השיג ממוצעים של 9.5 נקודות עם 8.4 ריבאונדים ושיא קריירה של 1.1 חטיפות בממוצע למשחק.

בעונת 1997/1998 הוא שיפר במעט את ממוצעיו, כשקלע 9.6 נקודות עם 8.5 ריבאונדים בממוצע למשחק. בנוסף בעונה זו הוא שיחק 74 משחקים ופתח בחמישייה בכולם. בעונה הבאה בראון זכה בתואר חמישיית ההגנה השנייה של העונה בפעם השנייה בקריירה שלו. בעונה זו הוא קלע שיא קריירה בנקודות בממוצע, עם 11.4 למשחק.

בעונת 1999/2000 הוא שיחק 80 משחקים ופתח בחמישייה בכולם. הוא קלע בעונה זו 9.6 נקודות עם 7.5 ריבאונדים בממוצע למשחק. בארבע השנים ששיחק בהיט הוא קלע 9.9 נקודות עם 7.9 ריבאונדים בממוצע למשחק.

ב-1 באוגוסט 2000 הועבר בראון בטרייד לשארלוט הורנטס ביחד עם ג'מאל משבורן, אוטיס ת'ורפ, טים ג'יימס ורודני ביופורד בתמורה לאדי ג'ונס, אנתוני מייסון, דייל אליס וריקי דייוויס. בעונת 2000/2001, עונתו הראשונה בהורנטס, נבחר בראון לחמישיית ההגנה השנייה של העונה בפעם השלישית בקריירה שלו. הוא השיג ממוצעים של 8.5 נקודות עם 9.3 ריבאונדים למשחק.

בעונתו השנייה בשארלוט הוא השיג ממוצעים של 8.4 נקודות עם שיא קריירה של 9.8 ריבאונדים בממוצע למשחק. אחרי עונה זו ההורנטס עברו לניו אורלינס. בעונת 2002/2003 הוא השיג ממוצעים של 10.7 נקודות עם 9.0 ריבאונדים בממוצע למשחק. בשלוש העונות הבאות הוא שמר על ממוצעים דומים והוא הירבה לפתוח בחמישייה.

בסיום עונת 2005/2006 בראון שיחק 999 משחקים, מהם פתח ב-941 בחמישייה. בזמן הזה הוא היה חלק מרשימה מכובדת של 26 שחקנים בלבד במהלך ההיסטוריה של ליגת ה-NBA שקלעו יותר מ-8000, הורידו יותר מ-7000 ריבאונדים, מסרו יותר מ-1000 אסיסטים וחסמו יותר מ-1000 חסימות.

ב-13 ביולי 2006 הועבר בראון בטרייד לשיקגו בולס ביחד עם ג'יי אר סמית' בתמורה לסנטר טייסון צ'נדלר. בבולס הוא קלע 6.1 נקודות עם 4.8 ריבאונדים בממוצע למשחק, כשהוא מקבל את מספר הדקות הנמוך ביותר בקריירה שלו עד אז, 20.2 דקות בממוצע למשחק. אחרי עונה זו סירב בראון להצעת הארכת חוזה בשיקגו, ולמספר הצעות שהוגשו לו מקבוצות אחרות שהיו מעוניינות בשירותיו. נראה היה שהוא שוקל פרישה, ואי הופעה בעונת 2007/2008.

ב-27 בפברואר 2008, אחרי שפיספס את מרבית עונת 2007/2008, חתם בראון על חוזה בבוסטון סלטיקס לשאר העונה. החתימה שלו בבוסטון הגיעה בעיקר בזכות שכנועיהם של שחקני הסלטיקס, פול פירס וריי אלן במהלך סוף שבוע האולסטאר 2008. סן אנטוניו ספרס וניו אורלינס הורנטס היו מעוניינות בשירותו, אך בסופו של דבר הוא בחר בסלטיקס. הוא ערך את הופעת הבכורה ב-7 במרץ, נגד הבולס, קבוצתו הקודמת. בראון סיים את העונה עם ממוצעים של 2.2 נקודות עם 3.8 ריבאונדים בממוצע ב-18 משחקים.

ב-18 במאי 2008, במהלך משחק הפלייאוף ה-7 של קבוצתו מול קליבלנד קאבלירס בלט בראון במיוחד. במשחק זה הוא קלע 10 נקודות והוסיף 6 ריבאונדים, כשהוא קולע את כל 4 הזריקות שלו ומשחק תפקיד מפתח ברבע הרביעי. אחרי הפלייאוף בו זכו הסלטיקס באליפות נגד הלוס אנג'לס לייקרס פרש בראון ממשחק פעיל.

סטטיסטיקה ב-NBA
עונה סדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ניו ג'רזי 79  54  24.7  .415  .167  .757  6.2  1.2  .9  1.2  5.7  ניו ג'רזי 80  63  30.8  .446  .167  .671  6.1  1.7  .9  1.7  8.1  ניו ג'רזי 81  81  36.3  .444  .200  .770  6.9  2.0  1.0  1.2  11.3  מיאמי 80  71  32.4  .457  .000  .732  8.4  1.2  1.1  1.2  9.5  מיאמי 74  74  31.9  .471  .000  .766  8.6  1.4  .9  1.3  9.6  מיאמי 50  50  32.2  .480  .000  .774  6.9  1.3  .9  1.0  11.4  מיאמי 80  80  28.8  .480  .000  .755  7.5  1.8  .8  .8  9.6  שארלוט 80  79  35.1  .444  .000  .852  9.3  1.6  1.0  1.1  8.5  שארלוט 80  80  32.0  .474  .000  .858  9.8  1.3  .7  1.0  8.4  ניו אורלינס 78  78  33.4  .531  .000  .836  9.0  1.9  .9  1.0  10.7  ניו אורלינס 80  80  34.4  .476  .000  .854  8.6  1.9  1.0  .9  10.5  ניו אורלינס 82  78  34.4  .446  .000  .864  9.0  2.2  .9  .6  10.8  ניו אורלינס 75  73  31.7  .461  .000  .827  7.3  1.2  .6  .7  9.0  שיקגו 72  49  20.2  .407  .000  .787  4.8  .7  .3  .7  6.1  בוסטון 18  0  11.6  .341  .000  .688  3.8  .6  .3  .4  2.2 קריירה 1089  990  31.1  .460  .136  .794  7.7  1.5  .8  1.0  9.1

פלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ניו ג'רזי 4  1  14.0  .222  .000  1.000  2.0  .8  .0  .5  3.0  מיאמי 15  15  30.1  .408  .000  .717  8.6  .7  .6  1.3  8.1  מיאמי 5  5  38.0  .514  .000  .364  8.8  .8  1.4  .6  9.2  מיאמי 5  5  28.8  .467  .000  .900  6.2  1.0  .4  .4  10.2  מיאמי 10  10  30.8  .427  .000  .833  8.2  1.1  .8  .4  7.5  שארלוט 10  10  38.5  .418  .000  .828  10.0  1.1  1.2  1.4  8.0  שארלוט 9  9  36.8  .427  .000  .757  9.6  1.6  .7  1.3  10.2  ניו אורלינס 6  6  32.2  .477  .000  .760  7.7  1.0  1.2  .5  10.2  ניו אורלינס 7  7  36.6  .366  .000  .909  9.7  2.1  .4  1.6  8.9  שיקגו 10  10  22.8  .493  .000  .739  4.7  1.2  .8  .2  8.3  בוסטון 25  0  13.6  .464  .000  .840  2.4  .5  .2  .4  2.9 קריירה 106  78  27.2  .434  .000  .751  6.6  1.0  .6  .8  7.1

קישורים חיצוניים

 סטטיסטיקות השחקן באתר Basketball-Reference.com
 פרופיל השחקן באתר ESPN
 פרופיל השחקן באתר SI.com

קטגוריה:אמריקאים ילידי מישיגן
קטגוריה:דטרויט: אישים
קטגוריה:כדורסלני פאניוניוס
קטגוריה:כדורסלני ניו ג'רזי נטס
קטגוריה:כדורסלני מיאמי היט
קטגוריה:כדורסלני שארלוט הורנטס
קטגוריה:כדורסלני ניו אורלינס הורנטס
קטגוריה:כדורסלני שיקגו בולס
קטגוריה:כדורסלני בוסטון סלטיקס
קטגוריה:כדורסלני אוניברסיטת לואיזיאנה טק
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של ניו ג'רזי נטס
קטגוריה:דטרויט: כדורסלנים
קטגוריה:אמריקאים שנולדו ב-1969